Na temelju članka 58. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12 94/13 i 152/2014) te članka 180. Statuta Osnovne škole Voćin –Voćin nakon provedene rasprave na Učiteljskom vijeću 03.06. 2015. godine, Vijeću roditelja 2015. i Vijeću učenika 08.06. 2015. Školski odbor Osnovne škole Voćin-Voćin na sjednici od \_12.06. 2015. donosi:

**ETIČKI KODEKS NEPOSREDNIH NOSITELJA ODGOJNO-OBRAZOVNE DJELATNOSTI U OSNOVNOJ ŠKOLI VOĆIN, VOĆIN TRG GOSPE VOĆINSKE 2**

**OPĆE ODREDBE**

Članak 1.

Etičkim kodeksom neposrednih nositelja odgojno-obrazovne djelatnosti (u daljnjem tekstu: Etički kodeks) propisuje se skup pravila, odnosno etičkih načela, kojih se u radu i ponašanju u školi i školskom okruženju moraju pridržavati neposredni nositelji odgojno-obrazovne djelatnosti u Osnovnoj školi Voćin -Voćin(u daljnjem tekstu: škola). Cilj je Etičkoga kodeksa stvaranje ozračja u kojem je svim osobama zajamčen razvoj u skladu s njihovim sposobnostima i sloboda u stupnju u kojem ne ograničava slobodu drugih osoba. Etički kodeks promiče ozračje u kojem svi učitelji i stručni suradnici u obavljanju svoje djelatnosti čuvaju ugled i dostojanstvo svoje profesije te se odgovorno i etički odnose prema svojim kolegama, učenicima, roditeljima i ostalim građanima koji dolaze u kontakt sa Školom. Izrazi u ovom Etičkome kodeksu navedeni u muškom rodu neutralni su i odnose na sve osobe muškoga i ženskoga spola.

 Članak 2.

Etičkim kodeksom uređuju se obveze i prava neposrednih nositelja odgojno-obrazovne djelatnosti (dalje u tekstu: učitelji i stručni suradnici), odnos učitelja i stručnih suradnika prema učenicima, odnos učitelja i stručnih suradnika prema roditeljima, strankama i ostalim zaposlenicima škole, primjereni način ophođenja i odijevanja u školi, druge odredbe ponašanja u školskom okruženju i neposrednom odgojno–obrazovnom radu te posljedice kršenja ovog Etičkog kodeksa.

Članak 3.

Učitelji i stručni suradnici dužni su u svom radu postupati savjesno i odgovorno prema pravilima struke i u skladu s temeljnim načelima humanosti, moralnosti, ispravnosti te vrijednosti zaštićenih međunarodnim pravom, osobito vodeći računa o pravima djece.

**ODNOS UČITELJA I STRUČNIH SURADNIKA PREMA UČENICIMA**

Članak 4.

Učitelji i stručni suradnici dužni su postupati jednako prema svim učenicima bez diskriminacije ili pristranosti na temelju rase, boje kože, spola, dobi, nacionalnosti, Etički kodeks neposrednih nositelja odgojno-obrazovne djelatnosti u Osnovnoj školi Voćin-Voćin etničke ili vjerske pripadnosti, socijalnog ili imovinskog stanja, obiteljske situacije ili bilo kojoj drugoj osnovi.

Članak 5.

 Učenike treba odgajati i obrazovati u skladu s temeljnim ljudskim vrijednostima istine, mira, ispravnog postupanja, ljubavi i nenasilja.

Članak 6.

Učitelji i stručni suradnici trebaju odgajati učenike prema načelu postizanja sklada misli, riječi i djela u čemu trebaju biti primjer i uzor učenicima.

Članak 7.

Kod učenika treba poticati slobodan, odgovoran i ozbiljan pristup učenju uz primjenu najboljih stručnih, profesionalnih i znanstvenih metoda. Učenike treba motivirati za učenje i druge oblike stvaralaštva, poticati na izražavanje vlastitog mišljenja te kod njih razvijati samopouzdanje.

Članak 8.

Učitelji trebaju biti objektivni i nepristrani pri ocjenjivanju učenika uz obvezu suzdržavanja od svih postupanja kojima bi prema određenim učenicima bili pristrani, a kod druge se djece stvarao osjećaj manje vrijednosti i ljubomore.

Članak 9.

Dužnost je učitelja i stručnih suradnika uvažavati i prihvaćati učenike s različitim sposobnostima i interesima te im omogućiti odgovarajući intelektualni, emocionalni, moralni i duhovni razvitak u skladu s njihovim mogućnostima.

Članak 10.

Kod učenika treba razvijati domoljublje, svijest o nacionalnoj pripadnosti i svim vrednotama povijesne, kulturne i etničke baštine Republike Hrvatske.

Članak 11.

Učenike treba odgajati da poštuju i uvažavaju sve osobe bez obzira na nacionalnu ili vjersku pripadnost u skladu s etičkim načelima, humanosti i čovjekoljubljem.

Članak 12.

Zabranjeno je fizičko kažnjavanje učenika te svaka metoda psihološkog pritiska kojom se učenika dovodi u ponižavajući položaj ili se njime stvara osjećaj manje vrijednosti ili povrede dostojanstva učenika. Zabranjeno je kažnjavanje neposluha učenika udaljavanjem iz razreda, osim ako su udaljeni zato što su upućeni stručnoj službi ili ravnatelju škole.

Članak 13.

Kod saznanja o bilo kakvom obliku fizičkoga ili psihičkoga nasilja nad učenicima ili bilo kojem drugom društveno neprihvatljivom ponašanju koje može štetiti razvoju i tjelesnom ili psihičkom integritetu djeteta, učitelj i stručni suradnik dužan je u najkraćem mogućem roku izvijestiti ravnatelja škole koji je o tome obvezan izvijestiti nadležne institucije. Etički kodeks neposrednih nositelja odgojno-obrazovne djelatnosti u Osnovnoj školi Voćin-Voćin.

Članak 14.

U obavljanju odgojno-obrazovnog rada učitelji i stručni suradnici dužni su osobito brižno postupati sa svim informacijama kojima raspolažu o učenicima ili njihovim obiteljima uz obvezu da svi ti podaci predstavljaju profesionalnu tajnu. Dužnost čuvanja službene i profesionalne tajne obvezna je i nakon prestanka rada u školi, osim u situacijama kada je to odredbama posebnih zakona propisano, odnosno u postupcima pred nadležnim tijelima.

**ODNOS UČITELJA I STRUČNIH SURADNIKA PREMA RODITELJIMA**

Članak 15.

Učitelji i stručni suradnici trebaju imati suradničke i suodgovorne odnose s roditeljima, odnosno skrbnicima učenika. Učitelji i stručni suradnici pred roditeljima moraju čuvati svoje dostojanstvo i dostojanstvo svojih kolega.

Članak 16.

Na zamolbu ili zahtjev roditelja ili skrbnika učenika dužni su ga primiti na razgovor te saslušati ako se time ne remeti redoviti nastavni proces. U vrijeme predviđeno za informacije učitelj je dužan biti dostupan svim roditeljima zainteresiranima za razgovor.

Članak 17.

Odnos učitelja i stručnog suradnika prema roditeljima ili skrbnicima treba biti tolerantan uz obvezu uvažavanja stavova roditelja ili skrbnika vodeći računa o dobrobiti djeteta.

Članak 18.

Učitelji su dužni izvješćivati roditelje o uspjehu učenika, ponašanju i aktivnostima učenika te izostancima s nastave.

**ODNOS UČITELJA I STRUČNIH SURADNIKA MEĐUSOBNO, PREMA**

**STRANKAMA I DRUGIM RADNICIMA ŠKOLE**

Članak 19.

 Odnos učitelja i stručnih suradnika prema radu i radnim obvezama mora biti stručan i profesionalan.

Članak 20.

 Međusobni odnos učitelja i stručnih suradnika treba biti suradnički, temeljiti se na međusobnom poštovanju, kolegijalnosti, uvažavanju, međusobnoj pomoći i suradnji te profesionalnoj i ljudskoj solidarnosti.

Članak 21.

Etički kodeks neposrednih nositelja odgojno-obrazovne djelatnosti u Osnovnoj školi Voćin- Voćin i Učitelji i stručni suradnici dužni su suzdržavati se od ponašanja kojima mogu povrijediti stručni ugled ili način rada drugoga učitelja, stručnoga suradnika ili drugoga zaposlenika škole. Kod ukazivanja na određena postupanja ili ponašanja drugih učitelja, stručnih suradnika ili ostalih zaposlenika škole treba postupati korektno i obazrivo pazeći da se primjedbom ili kritikom ne povrijedi ugled ili dostojanstvo osobe na čiji se rad ili postupanje ukazuje.

Članak 22.

Prema strankama učitelji i stručni suradnici obvezni su ponašati se kulturno i susretljivo i dati im svaku informaciju kojom raspolažu, odnosno uputiti ih nadležnoj osobi ili tijelu.

Članak 23.

Ophođenje s učenicima, roditeljima, zaposlenicima škole te svim drugim osobama s kojima učitelji i stručni suradnici svakodnevno komuniciraju treba biti kulturno, uljudno i na razini profesije koju obavljaju.

Članak 24.

Učitelji i stručni suradnici ne smiju tražiti darove, poticati darivanje niti primati ikakve darove za koje postoji pretpostavka će posredno ili neposredno utjecati na njihovu objektivnost, ispunjavanje profesionalnih obveza te poštivanje profesionalnih prava i dužnosti. Ucjene, mito i korupcija te drugi oblici nepoćudnih utjecanja koji vode kršenju stručnih kriterija, predstavljaju najgrublju povredu pravila ponašanja u odgoju i obrazovanje te time direktno bacaju sjenu na ugled škole.

**OSTALE ODREDBE**

Članak 25.

Osobni izgled učitelja i stručnih suradnika mora biti služben i ozbiljan. Odjeća učitelja i stručnih suradnika treba biti čista, uredna, umjerenih krojeva, primjerena pozivu koji obavljaju. Odjeća kod žena ne smije biti uska i kratka te ne smije neprimjereno otkrivati dijelove tijela kako ne bi negativno djelovala na pažnju učenika.

Članak 26.

Učitelji i stručni suradnici dužni su čuvati dignitet struke i izvan radnoga vremena u školi primjerenim i dostojanstvenim ponašanjem.

Članak 27.

Učitelj je dužan posebnu pozornost posvetiti svojim nastavnim obvezama. Nastavu mora održavati redovito prema utvrđenom terminu i trajanju. Učitelj je dužan sudjelovati u javnom i kulturnom životu škole te u izvannastavnim aktivnostima.

Članak 28.

Dužnost je učitelja i stručnih suradnika ukazivati na neprimjerene postupke u svezi s nepoštovanjem odredaba ovoga Etičkoga kodeksa ili druga neprimjerna Etički kodeks neposrednih nositelja odgojno-obrazovne djelatnosti u Osnovnoj školi Voćin-Voćin ponašanja vodeći računa da se to izvrši na način kojim neće biti povrijeđeno dostojanstvo osobe koju se upozorava na takva štetna ponašanja.

Članak 29.

 Apsolutno su zabranjena sva neprihvatljiva ponašanja: diskriminacija, uznemiravanje te spolno ili verbalno uznemiravanje. U prostorima škole nije dozvoljeno uzimanje alkoholnih i sličnih napitaka, pušenja ili konzumiranja opojnih sredstava. Povreda odredaba ovog Etičkoga kodeksa smatra se lakšom ili težom povredom profesionalnih obveza za koje osoba treba odgovarati u skladu sa zakonskim odredbama.

Članak 30.

Svi učitelji i stručni suradnici koji temeljem svoga položaja u školi raspolažu podacima sa statusom povjerljivosti trebaju štititi tajnost takvih podataka. Nije dopušteno otkrivanje povjerljivih podataka o učenicima, učiteljima, stručnim suradnicima i ostalim zaposlenicima škole drugim osobama niti bilo kojoj drugoj strani, osim ako je takvo razotkrivanje dio uobičajenoga tijeka posla u školi ili ako postoji zakonska i profesionalna obveza da se takve informacije objave.

Članak 31.

Etičkoga kodeksa dužni su se pridržavati svi učitelji i stručni suradnici koji su na dan stupanja na snagu ovog Etičkoga kodeksa u radnom odnosu u školi. Svaki učitelj i stručni suradnik koji bude zasnovao radni odnos nakon stupanja na snagu ovog Etičkoga kodeksa, prije sklapanja ugovora o radu dužan je upoznati se s odredbama ovoga Etičkoga kodeksa i pridržavati ih se u radu.

**ETIČKO POVJERENSTVO**

Članak 32.

 Nepostupanje u skladu s načelima Etičkoga kodeksa, odnosno njegova svjesnoga kršenja, predstavlja povredu časti i radnih obveza. Svaki učitelj i stručni suradnik ima pravo pokrenuti pred Etičkim povjerenstvom zahtjev za davanje mišljenja o sukladnosti određenog djelovanja ili ponašanja s načelima i pravilima Etičkog kodeksa.

Članak 33.

Za praćenje primjene odredaba Etičkoga kodeksa i ispunjavanje obveza iz Etičkoga kodeksa u školi se osniva Etičko povjerenstvo.

Članak 34.

Etičko povjerenstvo ima predsjednika i dva člana koje imenuje ravnatelj uz suglasnost Učiteljskoga vijeća. Mandat etičkoga povjerenstva je dvije godine. Etički kodeks neposrednih nositelja odgojno-obrazovne djelatnosti u Osnovnoj školi Voćin –Voćin.

Članak 35.

 Postupak pred Etičkim povjerenstvom škole pokreće se zahtjevom za davanje mišljenja o sukladnosti određenoga djelovanja ili ponašanja s načelima i pravilima Etičkoga kodeksa. Zahtjev za davanjem mišljenja mora biti određen te mora točno i precizno opisati sljedeće: 1) načelno pitanje o kojem je riječ i/ili 2) konkretne okolnosti slučaja i djelovanje odnosno ponašanje u skladu s kojim se s načelima i pravilima Etičkoga kodeksa traži mišljenje. Uz zahtjev se mogu podnijeti relevantne isprave i materijal, kao i navodi o odredbama Etičkoga kodeksa u vezi s kojima se osobito traži mišljenje.

Članak 36.

Na temelju zahtjeva i drugih primljenih podataka Etičko povjerenstvo škole donosi svoje mišljenje i podnosi ga podnositelju zahtjeva. Pri donošenju mišljenja Etičko povjerenstvo može zatražiti pisanu izjavu zaposlenika na kojeg se odnosi pritužba izjave drugih zaposlenika koji imaju saznanja o sadržaju pritužbe. Pri donošenju mišljenja nastoji se postići konsenzus svih članova povjerenstva. Ako to nije moguće, mišljenje se donosi na temelju stajališta većine članova povjerenstva. Mišljenje se donosi u pisanom obliku u roku 30 dana od dana primitka zahtjeva. Mišljenje povjerenstva mora sadržavati sljedeće podatke: 1) opis zahtjeva i pitanja o kojima je povjerenstvo raspravljalo 2) navode o načelima i pravilima Etičkog kodeksa koje je u povodu zahtjeva povjerenstvo uzelo u obzir 3) stajalište povjerenstva o tome je li ponašanje opisano u zahtjevu u skladu s Etičkim kodeksom ili ne 4) razloge za mišljenje povjerenstva. Mišljenje Etičkoga povjerenstva djeluje svojim autoritetom i treba služiti tumačenju Etičkoga kodeksa i promicanju etičnog ponašanja u školi. Ono ne veže druga tijela i nije upravni akt. Etički kodeks neposrednih nositelja odgojno-obrazovne djelatnosti u Osnovnoj školi Voćin-Voćin.

**ZAVRŠNE ODREDBE**

Članak 37.

Etički kodeks ističe se na oglasnoj ploči u zbornici i objavljuje na mrežnoj stranici škole.

Ovaj Etički kodeks stupa na snagu danom objavljivanja na oglasnoj ploči.

 Predsjednik Školskog odbora:

 Danijel Jozić

 Ovaj Etički kodeks oglašen je na oglasnoj ploči škole 20.06. 2015. Godine.

 Ravnatelj škole:

 Vlado Majhen